ಕೊರೋನಾ ಔಷಧಿ ಸಂಶೋಧನೆಗೆ ಐಸಿಎಂಆರ್ ನಿಂದ ಬೆಂಗಳೂರಿನ ಅತ್ರಿಮೆಡ್ ಫಾರ್ಮಾಸ್ಯುಟಿಕಲ್ಸ್ ಕಂಪನಿಗೆ ಅನುಮತಿ ಬೆಂಗಳೂರು : ಸಸ್ಯ ಜನ್ಯಸೂಕ್ಷ್ಮಾಣುಗಳನ್ನು ಆಧರಿಸಿದ ಔಷಧಿಗಳನ್ನು ಅಭಿವೃದ್ಧಿಪಡಿಸುವಲ್ಲಿ ಮುಂಚೂಣಿಯಲ್ಲಿ ಇರುವ ಸಂಸ್ಥೆ ಅಂದ್ರೇ, ಅದು ಬೆಂಗಳೂರಿನ ಅತ್ರಿಮೆಡ್ ಫಾರ್ಮಾಸ್ಯುಟಿಕಲ್ಸ್ ಕಂಪನಿ. ಇಂತಹ ಕಂಪನಿಗೆ ದೇಶಾದ್ಯಂತ ಕಾಡುತ್ತಿರುವಂತ ಕೊರೋನಾ ಸೋಂಕಿನ ಚಿಕಿತ್ಸಾ ಔಷಧಿ ಕಂಡು ಹಿಡಿಯಲು ಭಾರತೀಯ ವೈದ್ಯಕೀಯ ಸಂಶೋಧನಾ ಸಂಸ್ಥೆಐಸಿಎಂಆರ್ ಅನುಮತಿ ನೀಡಿದೆ. ಬೆಂಗಳೂರಿನ ಅತ್ರಿಮೆಡ್ ಫಾರ್ಮಾಸ್ಯುಟಿಕಲ್ಸ್ ಕಂಪನಿ ಯು ಸಂಶೋಧಿಸಿರುವ ಮೂರು ಔಷಧಿಗಳು, ಎಸ್ಎಆರ್ಎಸ್ಸಿಒವಿ2 ವಿರುದ್ಧ ಪರಿಣಾಮಕಾರಿಯಾದ ಫಲಿತಾಂಶ ನೀಡಿರುವುದು ಭಾರತೀಯ ವೈದ್ಯಕೀಯ ಸಂಶೋಧನಾ ಸಂಸ್ಥೆಯು ಐಸಿಎಂಆರ್, ಗೊತ್ತುಪಡಿಸಿರುವ ಪ್ರಯೋಗಾಲಯಗಳಲ್ಲಿ ದೃಢಪಟ್ಟಿದೆ. ಕಂಪನಿ ಅಭಿವೃದ್ಧಿಪಡಿಸಿರುವ ಈ ಹೊಸ ಮದ್ದು , ಬಾಯಿ ಮೂಲಕ ಸೇವಿಸುವ ಔಷಧಿ ಓರಲ್ ಮೆಡಿಸಿನ್ ರೂಪದಲ್ಲಿ ಲಭ್ಯ ಇರಲಿದೆ . ಇದು ಕೋವಿಡ್ 19 ಚಿಕಿತ್ಸೆಗೆ ಪರಿಣಾಮಕಾರಿ ಮದ್ದು ಆಗಿರಲಿದೆ ಎಂದು ಕಂಪನಿಯು ತಿಳಿಸಿದೆ . ನೊವೆಲ್ ಕೊರೊನಾ ವೈರಾಣುವಿನಿಂದ ಬರುವ ಕೋವಿಡ್ 19 ಕಾಯಿಲೆಯ ಚಿಕಿತ್ಸೆಗೆ ನೆರವಾಗುವ ವೈರಾಣು ನಿಯಂತ್ರಿಸುವ ಮತ್ತು ಸಸ್ಯಜನ್ಯ ಸೂಕ್ಷ್ಮಾಣುಗಳನ್ನು ಆಧರಿಸಿದ ಔಷಧಿಕ್ಷೇತ್ರದಲ್ಲಿ ವಿಶೇಷ ಪರಿಣತಿ ಹೊಂದಿರುವ ಕಂಪನಿಯು ವೈರಾಣುಸೋಂಕುಗಳು ಮತ್ತು ಇತರ ಕಾಯಿಲೆಗಳಿಗೆ ಸಸ್ಯಗಳನ್ನು ಆಧರಿಸಿದ ಸೂಕ್ಷ್ಮಾಣುಗಳನ್ನು ಔಷಧಿ ಅಭಿವೃದ್ಧಿ ಪಡಿಸುವ ಕಾರ್ಯದಲ್ಲಿ ತೊಡಗಿಸಿಕೊಂಡಿದೆ . ನೊವೆಲ್ ಕೊರೊನಾವೈರಸ್ ಸೋಂಕಿತ , ಎಸ್ ಎಆರ್ ಎಸ್ ಸಿಒವಿ 2 ಎಂದೂ ಕರೆಯಲ್ಪಡುವ ಕೋವಿಡ್ 19 ಕಾಯಿಲೆ ಪೀಡಿತರ ಚಿಕಿತ್ಸೆಗೆ ನೆರವಾಗುವ ಔಷಧಿ ಕಂಡು ಹಿಡಿಯುವ ಕಾರ್ಯಕ್ರಮಕ್ಕೆ ಚಾಲನೆ ನೀಡಿರುವುದು ಸಕಾರಾತ್ಮಕ ಫಲಿತಾಂಶ ನೀಡಿದೆ ಎಂದು ಕಂಪನಿಯು ಹೆಮ್ಮೆಯಿಂದ ಹೇಳಿಕೊಂಡಿದೆ . ಈ ವಿಷಯದಲ್ಲಿ ಕಂಪನಿಯ ಸಾಧನೆ ಬಗ್ಗೆ ವ್ಯವಸ್ಥಾಪಕ ನಿರ್ದೇಶಕರೂ ಆಗಿರುವಸಿ ಇಒ ಡಾ . ಹೃಷಿಕೇಷ್ದಾಮ್ಲೆಅವರು ಮಾಹಿತಿ ನೀಡಿದ್ದು, ರೋಗಸೂಕ್ಷ್ಮಾಣುಗಳ ವೈಜ್ಞಾನಿಕ ಅಧ್ಯಯನ ಕ್ಷೇತ್ರದಲ್ಲಿನ ನಮ್ಮ ಇದುವರೆಗಿನ ಸಾಧನೆ ಆಧರಿಸಿ ಮತ್ತು ಅಪರೂಪದ ಕಾಯಿಲೆಗಳ ಚಿಕಿತ್ಸೆಗೆ ಮದ್ದು ಕಂಡುಹಿಡಿಯುವ ನಮ್ಮಸಾಮರ್ಥ್ಯ ಮತ್ತು ಪ್ರಾವೀಣ್ಯತೆಯು ಕೋವಿಡ್ 19 ಗೆ ಔಷಧಿ ಕಂಡುಹಿಡಿಯಲು ನೆರವಾಗಿದೆ . ಕೋವಿಡ್ 19 ಕಾಯಿಲೆಗೆ ಚಿಕಿತ್ಸೆ ನೀಡಲು ಕಂಪನಿಯು ಸಂಶೋಧಿಸಿರುವ 10 ಸೂಕ್ಷ್ಮಾಣುಗಳಲ್ಲಿ ಮೂರು ಸೂಕ್ಷ್ಮಾಣುಗಳು ಪರೀಕ್ಷೆಯಲ್ಲಿಉತ್ತೀರ್ಣವಾಗಿವೆ . ಕೊರೊನಾ ವೈರಾಣು ಚಿಕಿತ್ಸೆಗೆ ನೆರವಾಗುವ ಔಷಧಿ ಅಭಿವೃದ್ದಿಪಡಿಸುವನಿಟ್ಟಿನಲ್ಲಿ ಮಾನವನ ಕ್ಲಿನಿಕಲ್ ಪರೀಕ್ಷೆಗೆ ಈ ಸೂಕ್ಷ್ಮಾಣುಗಳು ಸಿದ್ಧವಾಗಿವೆ ಎಂದು ಹೇಳಿದ್ದಾರೆ . ಈ ಸಸ್ಯಜನ್ಯ ಸೂಕ್ಷ್ಮಾಣುಗಳನ್ನು ವೈಜ್ಞಾನಿಕ ಸಂಶೋಧನೆಗಾಗಿ 2020 ರ ಮಾರ್ಚ್ ನಲ್ಲಿಯೇ ಸಿದ್ಧಪಡಿಸಲಾಗಿತ್ತು . ಅವುಗಳಿಗೆ ಅನುಮತಿ ಸಿಗುವುದಕ್ಕೆ ದೀರ್ಘ ಸಮಯ ಹಿಡಿದಿದೆ . ಕೋವಿಡ್ 19 ಕಾಯಿಲೆಯ ಚಿಕಿತ್ಸೆಗೆ ನೆರವಾಗುವ ಔಷಧ ಸಂಶೋಧನೆಗೆ ಚಾಲನೆ ನೀಡುವ ನಮ್ಮ ನಿರ್ಧಾರವು ಕಂಪನಿಯಲ್ಲಿನ ಸಹಜ ಬೆಳವಣಿಗೆಯಾಗಿತ್ತು . ಕಂಪನಿಯು ಕೋವಿಡ್ 19 ವಿರುದ್ಧ ಅಭಿವೃದ್ಧಿಪಡಿಸಿರುವ ಮೂರು ಪರಿಣಾಮಕಾರಿ ಸಸ್ಯಜನ್ಯ ಸೂಕ್ಷ್ಮಾಣುಗಳಿಗೆ ಜೈವಿಕ ತಂತ್ರಜ್ಞಾನದ ಪ್ರಾದೇಶಿಕ ಕಚೇರಿಯು ಮಾನ್ಯತೆ ನೀಡಿ , ಸಂಶೋಧನೆ ಮುಂದುವರೆಸಲು ಅನುಮೋದನೆನೀಡಿದೆ . ಈ ನಿಟ್ಟಿನಲ್ಲಿ ಇನ್ನಷ್ಟು ಸಂಶೋಧನೆಗೆ ಕಂಪನಿಯು ಸದ್ಯದಲ್ಲೇ ಚಾಲನೆ ನೀಡಲಿದೆ ಎಂದುಹೇಳಿದ್ದಾರೆ . ಔಷಧಿ ಸಂಶೋಧನೆ ಮತ್ತು ಅಭಿವೃದ್ಧಿ ಪ್ರಕ್ರಿಯೆಯು ವಿವಿಧ ಹಂತಗಳ ಪರೀಕ್ಷೆಗಳಲ್ಲಿ ಯಶಸ್ವಿಯಾಗಿ ಸಾಗಿ ಬಂದಿದೆ . ನಿರ್ದಿಷ್ಟ ಗುರಿ ಸಾಧಿಸಲು ನಡೆದ ಸಂಶೋಧನೆಯು ವಿಶೇಷ ಪ್ರಕ್ರಿಯೆಯಲ್ಲಿಯೂ ಭಾಗಿಯಾಗಿತ್ತು . ಈ ಪರೀಕ್ಷೆಯು ರಾಸಾಯನಿಕ ಸಂಯೋಜನೆಗೆ ಒಳಪಟ್ಟಿದೆ . ಜೈವಿಕಸೂಕ್ಷ್ಮಾಣುಗಳು ಬಾಹ್ಯ ಪರಿಸರದಲ್ಲಿ ವರ್ತಿಸುವುದನ್ನು ತಿಳಿದುಕೊಳ್ಳಲು ಅವುಗಳ ವರ್ತನೆ ಕುರಿತ ಸಮಗ್ರ ಸ್ವರೂಪದ ಅಧ್ಯಯನ ನಡೆಸಲಾಗಿತ್ತು . ಕ್ಲಿನಿಕಲ್ ಮಾನವನ ಮೇಲಿನ ಪರೀಕ್ಷೆಗೆ ಈಗ ಅಂತಿಮ ಸಿದ್ಧತೆ ನಡೆಸಲಾಗುತ್ತಿದೆ . ಸಸ್ಯಜನ್ಯ ಸೂಕ್ಷ್ಮಾಣುಗಳ ಸಂಶೋಧನೆಯನ್ನು ಔಷಧಿ ಅಭಿವೃದ್ಧಿ ಪಡಿಸುವ ಮುಂದಿನಹಂತಕ್ಕೆ ಕೊಂಡೊಯ್ಯಲಿರುವುದು ಅತ್ರಿಮೆಡ್ಪಾಲಿಗೆ ನಿಜಕ್ಕೂ ದೊಡ್ಡ ಸಾಧನೆಯಾಗಿದೆ ಎಂದೂ ಅವರು ಹೇಳಿದ್ದಾರೆ . ಅತ್ರಿಮೆಡ್ ಫಾರ್ಮಾಸ್ಯುಟಿಕಲ್ಪ್ರೈವೇಟ್ ಲಿಮಿಟೆಡ್ ಬೆಂಗಳೂರಿನ ಕಂಪನಿಯಾಗಿರುವ ಅತ್ರಿಮೆಡ್ ಫಾರ್ಮಾ , ಸಸ್ಯಜನ್ಯ ಸೂಕ್ಷ್ಮಾಣುಗಳಿಂದ ಔಷಧಿಗಳನ್ನು ಅಭಿವೃದ್ಧಿಪಡಿಸುತ್ತಿದೆ . ಚರ್ಮದ ಕಾಯಿಲೆ , ಮೊಡವೆ ಮತ್ತು ಸಂಧಿನೋವು ಮುಂತಾದವುಗಳನ್ನು ಗುಣಪಡಿಸುವ ಔಷಧಿಗಳನ್ನು ತಯಾರಿಸುತ್ತಿದೆ . ಸಾಂಪ್ರದಾಯಿಕ ಚಿಕಿತ್ಸೆಗೆ ಜೈವಿಕ ತಂತ್ರಜ್ಞಾನ , ಕೃತಕಬುದ್ಧಿಮತ್ತೆಮತ್ತು ಕಂಪ್ಯೂಟರ್ ನೆರವಿನಿಂದ ಅಭಿವೃದ್ಧಿಪಡಿಸಿರುವ ಔಷಧಿಗಳನ್ನು ತಳಕು ಹಾಕಿದೆ . 4 ಲಕ್ಷದಷ್ಟು ಸಸ್ಯಜನ್ಯ ಸೂಕ್ಷ್ಮಾಣುಗಳ ಸಂಗ್ರಹವನ್ನೂ ಕಂಪನಿ ಹೊಂದಿದೆ . ಇದು ವಿಶ್ವದಲ್ಲಿಯೇ ದೊಡ್ಡ ಪ್ರಮಾಣವಾಗಿದೆ . ಚರ್ಮರಕ್ಷಣೆ , ಕೇಶರಕ್ಷಣೆ , ತಾಯಿ ಮತ್ತು ಮಗುವಿನ ಕಾಳಜಿಯ ಉತ್ಪನ್ನಗಳನ್ನು ಕಂಪನಿತಯಾರಿಸುತ್ತಿದೆ . ಜತೆಗೆ ಮೂಳೆ ಸಂಬಂಧಿ ಕಾಯಿಲೆ , ಪೋಷಕಾಂಶ , ಚಯಾಪಚಯ ಮತ್ತು ಅಲರ್ಜಿ ನಿವಾರಕ ಔಷಧಿಗಳನ್ನೂ ತಯಾರಿಸುತ್ತಿದೆ . ಅಮೆರಿಕದ ಫಿಲಡೆಲ್ಫಿಯಾದಲ್ಲಿ 2019 ರಲ್ಲಿ ನಡೆದ ವಿಶ್ವದ ಅತಿದೊಡ್ಡ ಜೈವಿಕ ತಂತ್ರಜ್ಞಾನ ಮೇಳಕ್ಕೆ ಕರ್ನಾಟಕ ಸರ್ಕಾರವು ಈ ಕಂಪನಿಯನ್ನು ರಾಜ್ಯದ ಪ್ರತಿನಿಧಿಯಾಗಿ ಕಳಿಸಿಕೊಟ್ಟಿತ್ತು . ರಾಜ್ಯದಲ್ಲಿನ ಜೈವಿಕ ತಂತ್ರಜ್ಞಾನದ ಪ್ರಗತಿಯನ್ನು ವಿಶ್ವಕ್ಕೆ ಪರಿಚಯಿಸಲು ಮತ್ತು ಜಾಗತಿಕ ಜೈವಿಕ ತಂತ್ರಜ್ಞಾನ ಉದ್ದಿಮೆಯಲ್ಲಿನ ಹೊಸ ಅವಕಾಶಗಳು ಮತ್ತು ಸವಾಲುಗಳನ್ನುತಿಳಿದುಕೊಳ್ಳಲು ಸರ್ಕಾರ ಅತ್ರಿಮೆಡ್ ಫಾರ್ಮಾಸ್ಯುಟಿಕಲ್ ಪ್ರೈವೇಟ್ ಲಿಮಿಟೆಡ್ ಆಯ್ಕೆಮಾಡಿಕೊಂಡಿತ್ತು . ಈ ಕುರಿತ ಹೆಚ್ಚಿನ ಮಾಹಿತಿಗೆ https:atrimed.com ಅಂತರ್ಜಾಲ ತಾಣಕ್ಕೆ ಭೇಟಿ ನೀಡಿ . ಇಲ್ಲವೇ ಇ ಮೇಲ್ : commstrat.indgmail.com , ಮೊಬೈಲ್ : 99012 77880 ಗೆ ಕರೆ ಮಾಡಿ.